ZMLUVA č. 1/2021

**o odvádzaní odpadových vôd verejnou kanalizáciou**

*uzavretá podľa ust. § 51 Občianskeho zákonníka a ust. § 16 ods. 7 písm. b/ zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších zmien a doplnkov (ďalej len „zákon o verejných vodovodoch a verejných kanalizáciách“)*

**Zmluvné strany**

**Dodávateľ (vlastník verejnej kanalizácie):**

Názov: **Obec Odorín**

Zastúpený: Ing. Mária Goduľová, starostka obce

Sídlo: 053 22 Odorín 266

IČO: 00329428

DIČ: 2020717809

Bankové spojenie: Prima banka Slovensko a. s. pobočka SNV

Číslo účtu: SK1656000000003401253002

Kontakt:

(ďalej ako ,,dodávateľ“)

a

**Producent:**

Meno a Priezvisko: Hanna Koval

Narodený:

Trvale bytom:

Miesto produkcie odpadových vôd (adresa, súpisné číslo):

Počet trvale bývajúcich osôb v mieste produkcie: 1

(ďalej ako ,,producent“)

(Dodávateľ a Producent spolu ďalej aj ako ,,zmluvné strany“)

uzatvárajú túto Zmluvu o odvádzaní odpadových vôd verejnou kanalizáciou

(ďalej len ako „zmluva“)

**Preambula**

1. Na účely tejto zmluvy sa rozumie:
2. **dodávateľom** – Obec Odorín, ktorá je vlastníkom verejnej kanalizácie v územnom obvode obci Odorín
3. **prevádzkovateľom** – EKOSERVIS Slovensko s.r.o., Veľký Slavkov
4. **producentom** – fyzická alebo právnická osoba, ktorá má záujem o pripojenie na verejnú kanalizáciu v Obci Odorín a za tým účelom záujem uzavrieť s vlastníkom verejnej kanalizácie zmluvu o odvádzaní odpadových vôd verejnou kanalizáciou v zmysle ust. § 16 ods. 7 písm. b/ zákona o verejných vodovodoch a verejných kanalizáciách.
5. **odpadovou vodou** – voda použitá v obytných, výrobných, poľnohospodárskych, zdravotníckych a iných stavbách a zariadeniach alebo v dopravných prostriedkoch, pokiaľ má po použití zmenenú kvalitu (zloženie alebo teplotu), ako aj priesaková voda zo skládok odpadov a odkalísk; odpadová voda môže byť splašková, priemyselná a komunálna; za použitú vodu sa nepovažuje voda vypúšťaná z rybochovných zariadení, rybníkov a vodných nádrží osobitne vhodných na chov rýb.
6. **stočným** - platba za odvedenú odpadovú vodu, ktorú tvorí súčin ceny za 1m3 odvedenej odpadovej vody verejnou kanalizáciou (spravidla aj čistenej odpadovej vody) podľa osobitného predpisu a množstva odvedenej odpadovej vody.

**Článok I.**

**Predmet zmluvy**

1. Dodávateľ sa zaväzuje za podmienok nižšie uvedených uskutočniť odvádzanie odpadovej vody verejnou kanalizáciou a producent sa zaväzuje odpadové vody do verejnej kanalizácie vypustiť a zaplatiť dodávateľovi cenu za plnenie podľa tejto zmluvy v zmysle článku III. zmluvy.
2. Predmetom plnenia nie je odvádzanie látok, ktoré sa nepovažujú za odpadové vody, a ktoré sa preto nesmú vypúšťať do verejnej kanalizácie.
3. Odvádzanie odpadových vôd verejnou kanalizáciou je splnené vtokom odpadových vôd vypúšťaných zo zariadenia producenta do verejnej kanalizácie.
4. Platne a účinne uzatvorená zmluva je podkladom pre pripojenie producenta do verejnej kanalizácie za splnenie všetkých požadovaných podmienok na pripojenie zo strany producenta stanovené príslušnými právnymi predpismi.

**Článok II.**

**Práva a povinnosti zmluvných strán**

1. Dodávateľ je oprávnený:
2. požadovať od producenta, aby na vlastných zariadeniach vykonal na vlastné náklady nevyhnutné úpravy, ktoré sú potrebné na bezpečnú a spoľahlivú prevádzku verejnej kanalizácie; inak producent zodpovedá za škodu, ktorú tým spôsobil,
3. rozhodovať o technickom riešení, umiestnení a parametroch kanalizačnej prípojky, o mieste a spôsobe jej pripojenia na verejnú kanalizáciu, o umiestnení a technických podmienkach osadenia meradla na kanalizačnej prípojke a o umiestnení kanalizačnej šachty,
4. vstupovať v nevyhnutnom rozsahu na cudzie pozemky a do cudzích objektov na účely zabezpečenia spoľahlivej funkcie verejnej kanalizácie, zistenia stavu meradla alebo jeho opravy, údržby alebo výmeny, vykonania kontrolného merania množstva a kvality vypúšťaných odpadových vôd, zistenia technického stavu kanalizačnej prípojky,
5. v nevyhnutnej miere vstupovať na cudzie pozemky v súvislosti s projektovaním, zriaďovaním, rekonštrukciou, modernizáciou, prevádzkovaním alebo na účely opráv a údržby verejnej kanalizácie a ich pásiem ochrany, kanalizačných prípojok vrátane potrebných kontrolných a ochranných zariadení a oporných a vytyčovacích bodov,
6. odstraňovať a okliesňovať v nevyhnutnom rozsahu stromy a iné porasty ohrozujúce bezpečnosť a spoľahlivosť prevádzky verejnej kanalizácie vrátane potrebných kontrolných a ochranných zariadení a oporných a vytyčovacích bodov, ak to po predchádzajúcej výzve neurobil vlastník pozemku, jeho správca alebo užívateľ; nedotknuté zostávajú osobitné predpisy,
7. umiestňovať na nehnuteľnostiach orientačné označenia, ktoré je povinný udržiavať v riadnom stave.
8. Dodávateľ je oprávnený prerušiť alebo obmedziť odvádzanie odpadových vôd do verejnej kanalizácie z dôvodov uvedených v zákone o verejných vodovodoch a verejných kanalizáciách, prípadne stanovených ostatnými všeobecne záväznými právnymi predpismi alebo ak je tak dohodnuté v tejto zmluve.
9. Dodávateľ i producent sa zaväzujú venovať zvýšenú pozornosť predchádzaniu škodám. Každá zmluvná strana zodpovedá druhej zmluvnej strane za škodu, ktorú jej spôsobila porušením svojich povinností v rozsahu stanovenom všeobecne záväznými právnymi predpismi a zmluvou.
10. Do verejnej kanalizácie možno vypúšťať alebo odvádzať iba odpadové vody mierou znečistenia a množstvom zodpovedajúce tejto zmluve resp. platným predpisom.

1. Producent nesmie bez súhlasu vlastníka verejnej kanalizácie odvádzať odpadové vody od ďalšieho producenta.

1. Producent je povinný:
2. dodržiavať podmienky dohodnuté v zmluve uzatvorenej s vlastníkom verejnej kanalizácie,
3. v nevyhnutnej miere umožniť vstup dodávateľa alebo ním poverenej osoby na nehnuteľnosť pripojenú na verejnú kanalizáciu na účely zabezpečenia spoľahlivej funkcie verejnej kanalizácie, zistenia stavu meradla alebo jeho opravy, údržby alebo výmeny, alebo vykonania kontrolného merania množstva a kvality vypúšťaných odpadových vôd, ako aj zistenia technického stavu kanalizačnej prípojky a poskytnúť dodávateľovi potrebnú súčinnosť,
4. oznamovať dodávateľovi návrhy zmien v ním vykonávanej činnosti, ktoré môžu mať vplyv na zmeny v odvádzaní a čistení odpadových vôd,
5. oznámiť dodávateľovi zistenú poruchu na kanalizačnej prípojke vrátane poruchy na meradle,
6. dbať o to, aby nedošlo k poškodeniu meradla, k jeho odstráneniu alebo k inému neoprávnenému zásahu na meradle,
7. neodkladne odstrániť prekážky, ktoré znemožňujú odčítanie na meradle, najmä neodkladne vykonať opatrenia proti zaplaveniu priestoru, v ktorom je meradlo umiestnené,
8. oznámiť dodávateľovi nové údaje súvisiace s odvádzaním odpadových vôd do verejnej kanalizácie,
9. oznámiť vlastníkovi verejnej kanalizácie zmenu vlastníckeho práva k nehnuteľnosti pripojenej na verejnú kanalizáciu,
10. plniť ďalšie osobitné povinnosti producenta uvedené v platnom VZN Obce Odorín.

**Článok III.**

**Cena plnenia a platobné podmienky**

1. **Cena za odvedenie odpadovej vody (stočné) je stanovená vo VZN Obce Odorín v súlade s rozhodnutím Úradu pre reguláciu sieťových odvetví (ďalej len „URSO“) na sumu stočného 0,6857/m3 odvedenej odpadovej vody. Dodávateľ sa zaväzuje zverejniť aktuálne ceny za odvedenie odpadovej vody na vývesnej tabuli obce na príslušnom obecnom úrade a na webovej adrese obce:** [**www.obecodorin.sk**](http://www.obecodorin.sk)**.**
2. Spôsob výpočtu stočného a meranie množstva odpadových vôd vypustených do verejnej kanalizácie je upravené VZN Obce Odorín v zmysle vyhlášky Ministerstva životného prostredia 397/2003 Z. z. v znení neskorších predpisov.
3. V prípade zvýšenia vstupných nákladov na odkanalizovanie a čistenie odpadových vôd na základe zmeny VZN, je dodávateľ oprávnený zmeniť cenu stočného, s čím producent bez výhrad súhlasí. Dodávateľ bezodkladne oznámi producentovi zvýšenie ceny zverejnením rozhodnutia URSO písomne alebo na vývesnej tabuli obce resp. na internete.
4. Stočné bude fakturované za obdobie k 30.6. a k 31.12. kalendárneho roka. Vyúčtovanie sa vykoná podľa odvedeného množstva odpadovej vody:

a) určenej meradlom

b) podľa množstva pitnej vody dodanej z verejného vodovodu do objektu- nehnuteľnosti producenta, z ktorého sa odvádza odpadová voda s pripočítaním množstva vody z iných zdrojov, vrátane zrážkovej vody.

c) množstvo odvádzaných odpadových vôd sa stanoví podľa smerných čísel spotreby vody v zmysle vyhl. č. 397/2003 Z. z., alebo technickým výpočtom.

1. Producent je povinný zaplatiť stočné do 15 dní od doručenia účtovného dokladu na účet dodávateľa uvedený v príslušnom účtovnom doklade, a to príkazom na úhradu, poštovým peňažným poukazom alebo v hotovosti.
2. V prípade omeškania producenta s úhradou stočného je dodávateľ oprávnený požadovať od producenta zaplatenie úrokov z omeškania vo výške stanovenej Občianskym zákonníkom.
3. V prípade, ak producent neuhradí stočné po dobu dlhšiu ako 30 dní po dobe splatnosti, je dodávateľ oprávnený prerušiť producentovi odvádzanie odpadových vôd v zmysle ust. § 32 zákona o verejných vodovodoch a verejných kanalizáciach.
4. Dodávateľ sa zaväzuje vrátiť a uhradiť producentovi prípadný preplatok, ktorý by mohol vzniknúť z dôvodu nesprávneho výpočtu a následného uznania uplatnenej reklamácie, a to tak, že prípadný preplatok zúčtuje v nasledujúcej platbe.
5. Zmluvné strany sa dohodli, že všetky platby podľa zmluvy sa považujú za zaplatené pripísaním zodpovedajúcej sumy na účet dodávateľa.

**Článok IV.**

**Reklamácie a doručovanie písomností**

1. Ak vzniknú chyby pri fakturácii z dôvodu nesprávneho odpočtu, nesprávneho použitia smerných čísel spotreby, použitím nesprávnej výšky ceny za odvedenie odpadovej vody, z dôvodu nesprávneho výpočtu stočného, nesprávne určeného množstva odpadovej vody a pod., má producent právo na vyrovnanie nesprávne fakturovaných čiastok.
2. Producent uplatňuje reklamáciu bezodkladne, najneskôr do 7 dní od doručenia účtovného dokladu, a to písomne u dodávateľa. V reklamácii je producent povinný uviesť dôvody jej uplatnenia. Reklamácia neoprávňuje producenta nezaplatiť reklamovaný účtovný doklad.
3. Dodávateľ sa zaväzuje každú reklamáciu prešetriť v lehote 30 dní odo dňa doručenia reklamácie a výsledok reklamácie bezodkladne oznámiť producentovi.
4. Všetky ostatné náležitosti a postupy pri reklamácii sa riadia platnými právnymi predpismi.
5. Písomnosti (napr. účtovný doklad, výzvy), ktoré dodávateľ zasiela producentovi prostredníctvom pošty ako doporučenú zásielku, sa na účely zmluvy považujú za doručené producentovi aj ak:
6. producent odoprel zásielku prijať,
7. zásielka nebola vyzdvihnutá v určenej odbernej lehote,
8. na adrese uvedenej v zmluve nebolo možné producenta zistiť a doručenie nie je z tohto dôvodu možné.

V týchto prípadoch sa zásielka považuje za doručenú tretí deň od uloženia predmetnej zásielky na pošte.

1. Písomnosti podľa bodu 5. tohto článku možno doručiť producentovi aj osobne.

**Článok V.**

**Ukončenie zmluvného vzťahu**

1. K ukončeniu tejto zmluvy môže dôjsť:
2. písomnou dohodou oboch zmluvných strán,
3. odstúpením dodávateľa,
4. uplynutím doby, na ktorú bola zmluva uzavretá (v prípade zmluvy uzavretej na dobu určitú),
5. ak tak ustanovuje osobitný právny predpis.
6. Zmluvné strany môžu zmluvu vypovedať písomnou výpoveďou aj bez uvedenia dôvodu, pričom Zmluva zaniká uplynutím jednomesačnej výpovednej lehoty, ktorá začína plynúť od prvého dňa kalendárneho mesiaca nasledujúceho po doručení výpovede dotknutej zmluvnej strane.
7. Dodávateľ je oprávnený odstúpiť od zmluvy z nasledovných dôvodov:
8. ak napriek výzve dodávateľa na nápravu zariadenia producenta alebo nápravu spôsobu odvádzania odpadových vôd je zariadenie producenta alebo spôsob odvádzania odpadových vôd v rozpore s technickými podmienkami tak, že môže ohroziť zdravie, bezpečnosť osôb alebo majetok, prípadne spôsobiť neprípustné technické alebo technologické zmeny v odvádzaní odpadových vôd alebo čistení odpadových vôd,
9. ak dodávateľ zistí, že producent sa dopustil neoprávneného pripojenia kanalizačnej prípojky,
10. ak producent napriek výzve dodávateľa nezabezpečí odstránenie zistenej poruchy na svojej kanalizačnej prípojke v lehote stanovenej dodávateľom, ktorá nesmie byť kratšia ako 7 dni,
11. ak sa producent dopustí neoprávneného vypúšťania odpadových vôd,
12. ak producent nezaplatí riadne a včas peňažné záväzky vyplývajúce zo zmluvy po dobu dlhšiu ako 60 dní po dobe splatnosti týchto peňažných záväzkov,
13. ak producent pokračuje v porušovaní povinnosti stanovených v článku III bode 7. zmluvy aj po predchádzajúcej výzve dodávateľa na dodržiavanie uvedených povinností, prípadne výzve na odstránenie vzniknutého stavu.
14. Dodávateľ má právo od zmluvy odstúpiť, ak producent ani v dodatočne primerane určenej lehote na splnenie povinností alebo na ukončenie činností uvedených v bode 3 tohto článku tieto nesplní. Účinky odstúpenia nastávajú márnym uplynutím tejto dodatočne určenej lehoty. Odstúpenie od zmluvy je dodávateľ povinný oznámiť producentovi písomne s uvedením dôvodu odstúpenia.
15. Obnovenie odvádzania odpadových vôd po odstúpení od zmluvy je možné len na základe novej zmluvy s tým, že náklady na obnovenie odvádzania odpadových vôd znáša producent. Tým nie je dotknuté právo dodávateľa na náhradu prípadne vzniknutej škody.

**Článok VI.**

**Zmluvné pokuty**

V prípade neoprávneného vypúšťania odpadových vôd do verejnej kanalizácie podľa ust. § 25 zákona o verejných vodovodoch a verejných kanalizáciách môže dodávateľ požadovať zaplatenie zmluvnej pokuty producentom do výšky **166 €,** pričom zaplatením zmluvnej pokuty nie je dotknuté právo dodávateľa na náhradu škody.

**Článok VII.**

**Záverečné ustanovenia**

1. Túto zmluvu v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v platnom znení dodávateľ zverejní na webovom sídle obce, s čím producent bez výhrad súhlasí.
2. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
3. **Zmluva sa uzatvára od 01.07.2021 na dobu neurčitú.**
4. Meniť a dopĺňať túto zmluvu je možné len formou písomných dodatkov riadne podpísaných oboma zmluvnými stranami.
5. Na právne vzťahy osobitne neupravené touto zmluvou sa vzťahujú ustanovenia Občianskeho zákonníka, zákona o verejných vodovodoch a verejných kanalizáciách a ostatných všeobecne záväzných právnych predpisov upravujúcich odvádzanie odpadových vôd do verejnej kanalizácie.
6. Zmluvné strany sa dohodli, že uzatvorením tejto zmluvy zanikajú ich predchádzajú zmluvné vzťahy týkajúce sa odvádzania odpadových vôd verejnou kanalizáciou s výnimkou práva zmluvných strán na vzájomnú finančnú kompenzáciu za stočné za obdobie do podpisu tejto zmluvy.
7. Podpisom zmluvy producent udeľuje svoj súhlas so spracúvaním osobných údajov uvedených v zmluve podľa zák. č. 122/2013 Z. z. o ochrane osobných údajov v znení neskorších predpisov (ďalej len „zákon č. 122/2013 Z. z.“) na účely uzatvorenia zmluvy, plnenia práv a povinností vyplývajúcich zo zmluvy ako aj na všetky vzťahy so zmluvou súvisiace.
8. Ak sa preukáže, že niektoré z ustanovení zmluvy (alebo jeho časť) je neplatné a/alebo neúčinné, takáto neplatnosť a/alebo neúčinnosť nemá za následok neplatnosť a/alebo neúčinnosť ďalších ustanovení zmluvy (alebo zostávajúcej časti dotknutého ustanovenia), alebo samotnej zmluvy. V takomto prípade sa obe zmluvné strany zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel sledovaný uzavretím zmluvy a dotknutým ustanovením.
9. Zmluva je vyhotovená vo dvoch vyhotoveniach, z ktorých jedno je určené odberateľovi a jedno dodávateľovi.
10. Zmluvné strany vyhlasujú, že si Zmluvu,  dôkladne prečítali, ich obsahu porozumeli, a na znak súhlasu Zmluvu z vlastnej vôle podpisujú.

V Odoríne : 30.06.2021

**Dodávateľ: Producent:**

........................................................ ..........................................................

Ing. Mária Goduľová

starostka

Obce Odorín